
I УВОД
Годишњи извештај о раду Инспекције за заштиту животне средине за 2017. годину урађен је у складу са чланом 44. став 1. и 2. Закона о инспекцијском надзору („Сл. гласник РС”, бр. 36/2015).

Годишњи извештај инспекцијског надзора садржи општи приказ извршених задатака и послова Инспекције за заштиту животне средине у 2017. години, и то:
· непосредну примену закона и других прописа, спровођење инспекцијског надзора и решавања у управним стварима у првом степену;

· праћење стањa и предлагање мера за унапређење стања на терену, на територији општине Блаце;

· превентивно деловање инспекције, као једно од средстава остварења циља инспекцијског надзора; 

· предузимане су друге радње ради утврђивања чињеничног стања према Закону о инспекцијском надзору („Сл. гласник РС“, бр. 36/15) и посебним законима.

Поред инспекцијског надзора, инспектор за заштиту животне средине је у 2017. години, у спровођењу поступка пуне примене Закона о инспекцијском надзору радила и на: прикупљању и анализи података добијених помоћу контролних листи, праћењу и анализирању стања у области инспекцијског надзора и делокруга свог рада са посебним освртом на процене ризика; прикупљању информација и података других државних органа. У складу са планом рада сачињавају се евиденције, базе података, извештаји и врши координација надзора са другим инспекцијским органима.

Инспектор за заштиту животне средине обавља надзор у оквиру законом утврђених надлежности, као поверене послове од стране Министарства заштите животне средине, доноси решења, закључке, подноси захтеве за покретање прекршајног поступка, подноси пријаве за покретање поступка за привредни преступ и подноси кривичне пријаве; учествује у припреми информација за државне органе и медије; поступа по пријавама и извештава о предузетим мерама, припрема извештаје о раду; сарађује са републичким инспекторима за заштиту животне средине са којима врши заједничке контроле; прати прописе, учествује у изради одлука, обавља и друге послове по налогу начелника Општинске управе. 

Инспекција за заштиту животне средине Општинске управе Општине Блаце обавља послове на територији општине Блаце, са седиштем у Блацу, улица Карађорђева бр. 4.

Правни основ за рад инспектора:

Закон о заштити животне средине („Сл. гласник РС“, бр. 135/04, 36/09, 72/09, 43/11 и 14/16) 
· Правилник о методологији за израду националног и локалног регистра извора загађивања, као и методологији за врсте, начине и рокове прикупљања података („Сл. гласник РС“, бр. 91/10 и 10/13) 

Закон о процени утицаја на животну средину („Сл. гласник РС“, бр. 135/04 и 36/09) 

· Уредба о утврђивању Листе пројеката за које је обавезна процена утицаја и Листе пројеката за које се може захтевати процена утицаја на животну средину („Сл. гласник РС“, бр. 114/08) 

Закон о заштити ваздуха („Сл. гласник РС“, бр. 36/09) 

· Уредба о граничним вредностима емисија загађујућих материја у ваздух из стационарних извора загађивања, осим постројења за сагоревање („Сл. гласник РС“, бр. 111/15) 

· Уредбa о мерењима емисије загађујућих материја у ваздух из стационарних извора загађивања („Сл. гласник РС“, бр. 5/16) 

· Уредба о граничним вредностима емисија загађујућих материја у ваздух из постројења за сагоревање („Сл. гласник РС“, бр. 6/16)

Закон о заштити природе („Сл. гласник РС“, бр. 36/09, 88/10, 91/10 и 14/16)
Закон о заштити од буке у животној средини („Сл. гласник РС“, бр.36/09 и 88/10) 

· Уредба о индикаторима буке, граничним вредностима, методама за оцењивање индикатора буке, узнемиравања и штетних ефеката буке у животној средини („Сл. гласник РС“, бр. 75/10)

· Правилник о методама мерења буке, садржини и обиму извештаја о мерењу буке („Сл. гласник РС“, бр. 72/10) 

Закон о управљању отпадом ("Сл.гласник РС", бр.36/09, 88/10 и 14/16) 

· Правилник о обрасцу дневне евиденције и годишњег извештаја о отпаду са упутством за његово попуњавање („Сл. гласник РС“, бр. 95/10 и 88/15) 

· Уредба о одлагању отпада на депоније („Сл. гласник РС“, бр. 92/10) 

· Правилник о категоријама, испитивању и класификацији отпада („Сл. гласник РС“, бр. 56/10) 

· Правилник о начину и поступку управљања отпадним гумама („Сл. гласник РС“, бр. 104/2009) 

· Правилник о обрасцу Документа о кретању отпада и упутству за његово попуњавање („Сл. гласник РС“, бр. 114/13) 

· Правилник о условима и начину сакупљања, транспорта, складиштења и третмана отпада који се користи као секундарна сировина или за добијање енергије („Сл. гласник РС“, бр. 98/10) 

Закон о заштити од нејонизујућег зрачења („Сл. гласник РС“, бр. 36/09) 

Закон о инспекцијском надзору („Сл. гласник РС”, бр. 36/15)
Закон о општем управном поступку („Сл. гласник РС“, бр. 18/16).
Контрола се врши над применом мера заштите животне средине у објектима привредних субјеката који могу угрозити животну средину; контролише се спровођење мера заштите животне средине утврђених у одлуци о давању сагласности на студију о процени утицаја и одлуци о давању сагласности на студију затеченог стања, коју доноси надлежни орган. Врши се надзор над активностима сакупљања и транспорта инертног и неопасног отпада; надзор над применом одредби у области заштите животне средине од нејонизујућих зрачења при коришћењу извора нејонизујућих зрачења; надзор над применом одредби у области заштите ваздуха од загађења у објектима за које дозволу за грађење даје надлежни општински орган и утврђује да ли је загађивач ваздуха обезбедио да емисија у ваздух буде у прописаним границама; у случају прекорачења граничних вредности емисије и имисије налаже се предузимање мера како би се концентрације загађујућих материја свеле испод прописаних граничних вредности. Утврђује се да ли је загађивач обезбедио прописана мерења и да ли је водио евиденцију о извршеним мерењима; забрањује се рад загађивача док се емисија и имисија не доведе у прописане границе и наређује извршење прописаних мера у одређеном року. Врши се инспекцијски надзор над применом мера заштите од буке, утврђује се да ли је у промету извор буке без прописане исправе и да ли поседује упутство о мерама за заштиту од буке, утврђује се да ли се извори буке употребљавају и одржавају тако да бука не прелази прописани ниво; налаже се извршење прописаних мерења нивоа буке; обављају се и други послови утврђени законом или прописом донетим на основу закона.

II ОРГАНИЗАЦИОНА СТРУКТУРА

ОДЕЉЕЊЕ ЗА ИНСПЕКЦИЈСКЕ ПОСЛОВЕ, 

БУЏЕТСКУ ИНСПЕКЦИЈУ И РЕВИЗИЈУ
ИНСПЕКТОР ЗА ЗАШТИТУ ЖИВОТНЕ СРЕДИНЕ 
У периоду од 01.01.-10.07.2017. године послови инспектора за заштиту животне средине су се обављали са ½ извршиоца.
У периоду од 10.07.-31.12.2017. године послове инспектора за заштиту животне средине обављао је 1 извршилац. У том периоду инспектор за заштиту животне средине је распоређена и на послове руководиоца Одељења за инспекцијске послове, буџетску инспекцију и ревизију.

За потребе рада инспектора обезбеђен је рачунар, штампач и мобилни телефон.

Одељењу је на располагању аутомобил, за потребе теренског рада.
III ПРИКАЗ АКТИВНОСТИ

	ВРСТА АКТИВНОСТИ


	ПЛАНИРАНО
	РЕАЛИЗОВАНО

	РЕДОВАН НАДЗОР
	15
	12

	ВАНРЕДАН НАДЗОР
	
	8

	КОНТРОЛНИ НАДЗОР
	10
	8

	ДОПУНСКИ НАДЗОР
	-
	-

	СТРУЧНЕ И САВЕТОДАВНЕ

ПОСЕТЕ НАДЗИРАНИМ 

СУБЈЕКТИМА
	5
	5

	ПРИЈАВЕ ЗА УЧИЊЕНО КРИВИЧНО ДЕЛО ИЛИ 

ПРИВРЕДНИ  ПРЕСТУП
	-
	-

	ЗАХТЕВ ЗА ПОКРЕТАЊЕ 

ПРЕКРШАЈНОГ ПОСТУПКА
	-
	-

	НЕРЕГИСТРОВАНИ СУБЈЕКТИ
	-
	-

	ПРИТУЖБЕ НА РАД  ИНСПЕКТОРА
	-
	-

	ГОДИШЊИ ПЛАН 

ИНСПЕКЦИЈСКОГ НАДЗОРА ЗА 2018. ГОДИНУ
	1
	1

	ИЗВЕШТАЈ О РАДУ

ЗА  2017. ГОДИНУ
	1
	1


Наведене саветодавне и превентивне посете обављене су код надзираних субјеката који у обављању делатности имају обавезу да поступају у складу са прописима из области заштите животне средине, о чему инспектор сачињава службену белешку зависно од утврђеног чињеничног стања.
По захтеву Министарства заштите животне средине, у извештајном периоду достављена су укупно 4 (четири) извештаја.
У извештајном периоду донето је 12 решења. Од тог броја 2 се односе на мерење емисије загађујућих материја у ваздух, једно на мерење нивоа буке, 5 на управљање неопасним отпадом, 2 на процену утицаја на животну средину и два на извештај о испуњености услова заштите животне средине за обављање енергетске делатности.

У поступку инспекцијског надзора, а у складу са законом, инспектор је поступала на основу налога начелника Општинске управе, о предстојећем надзору писаним путем обавештавала надзирани субјекат и примењивала Контролне листе, које чине саставни део сачињених записника.

На решења инспектора за заштиту животне средине није изјављена ниједна жалба другостепеном органу, односно Министарству заштите животне средине.
Такође, на рад инспектора за заштиту животне средине није било притужби.
Настављена је сарадања са републичким инспекторима за заштиту животне средине, која је подразумевала две заједничке контроле, усмене консултације и размену информација.

Годишњи план рада за 2017. годину није у потпуности реализован, и то у делу контроле нивоа буке у угоститељским објектима. У три таква објекта, решењем ће бити наложено мерење нивоа буке током 2018. године, и то у летњем периоду када и постоји проблем, на шта указују пријаве грађана (поготово за објекте који имају тзв. летње баште). Разлог неизвршења плана у овом делу је тај што су послови инспектора већи део извештајног периода извршавани са ½ извршиоца а сем тога инспектор је од 10. јула распоређен и на послове руководиоца, што подразумева обављање бројних других послова и оставља чак и мање од 50% радног времена за извршење послова заштите животне средине. 
Превентивно деловање и обавештавање јавности
Посебан циљ делотворног спровођења инспекцијског надзора у области заштите животне средине постиже се стављањем приоритета на превентивне мере, надзор и контролу њиховог спровођења а са циљем потпуног елиминисања штетних утицаја или свођења истих на најмању могућу меру.

Превентивно деловање се остварује објављивањем важећих прописа, планова инспекцијског надзора и контролних листи на сајту Општине Блаце.

Одељење за инспекцијске послове, буџетску инспекцију и ревизију је у току 2017. године на званичној интернет страници Општине Блаце објавило контролне листе по којима поступа инспекција за заштиту животне средине, које су преузете са сајта Министарства заштите животне средине.

У складу са чланом 10. Закона о инспекцијском надзору, инспектор је припремила  и план инспекцијског надзора за 2018. годину, на који је Сектор инспекције за заштиту животне средине ресорног Министарства дао позитивно мишљење – сагласност. Наведени акти су објављени на сајту Општине Блаце.
У извештајном периоду, а на основу контролних листи и обављених надзора, утврђено је да је ниво усклађености поступања и пословања надзираних субјеката са прописима задовољавајући. Са циљем веће усклађености, инспектор је налагао мере надзираним субјектима на записник, односно решењем.
Инспекцији за заштиту животне средине су током претходне године поднете 4 представке. У вези са тим, формирани су предмети, односно покренути управни поступци.

У поређењу са претходним годинама, у 2017. је мањи број инспекцијских надзора, што се не може довести у везу са мањим квалитетом рада, већ давању предности саветодавним посетама и превентивним деловањем, што је све у складу са применом Закона о инспекцијском надзору.
Обуке

У периоду од 06.-08. децембра 2017. године инспектор за заштиту животне средине Општинске управе Блаце је завршила обуку коју је Министарство заштите животне средине организовало за инспекторе локалних самоуправа.

Завршила две обуке на тему примене новог Закона о општем управном поступку (online обука у организацији СКГО и обука у оквиру пројекта (ИПА 2102): “Управљање људским ресурсима у локалној самоуправи”, који спроводи Савет Европе у сарадњи са Министарством државне управе и локалне самоуправе и СКГО, одржана 08. и 09. новембра 2017. године у Прокупљу).

Информациони систем
У свом раду инспектор примењује и одредбе Закона о општем управном поступку и прибавља податке од значаја за сам инспекцијски надзор о којима се води службена евиденција (АПР решења, дозволе за управљање отпадом, подаци Агенције за заштиту животне средине итд.)

За потребе надзора користе се и подаци из евиденције настале на основу претходних контрола.

За потребе праћења стања инспектор води интерну евиденцију података из инспекцијских надзора у електронској форми, што је прописано и чланом 43. Закона о инспекцијском надзору.
Инспектор води евиденцију предмета и кроз референтски свеску.

Извршни поступак

У извештајном периоду није донет ниједан закључак о дозволи извршења, пошто су у поступцима налагане мере на записник или решењима, а надзирани субјекти су по истима поступали, па је контролним инспекцијским надзорима утврђено извршење мера.
IV ЗАВРШНА НАПОМЕНА

Закон о инспекцијском надзору („Сл. гласник РС“, бр. 36/15) доноси новине у раду инспекције, које су условиле повећан обим посла како у вези доношења одређених аката, тако и у припреми и раду на упознавању инспектора, а и надзираних субјеката, за примену новина у прописима.
Битно је поновити да инспектор за заштиту животне средине уједно обавља и послове руководиоца Одељења за инспекцијске послове, буџетску инспекцију и ревизију.

Имајући у виду наведено изостао је један, али ипак не тако велики, број активности инспектора према надзираним субјектима, који су били предвиђени Планом инспекцијског надзора за претходну годину. 

У Блацу, 31.01.2018. године

